bluuebunny/crossref_metadata_2025 huggingface dataset:
“Flipped classroom” in primary schools: a Greek case , Ανεστραμμένη τάξη σε ελληνικό δημοτικό σχολείο
Authors: Μακροδήμος Νικόλαος , Παπαδάκης Σπυρίδων , Κουτσούμπα Μαρία
Published: January 2018

Η ανεστραμμένη τάξη είναι ένα διδακτικό μοντέλο «μικτής μάθησης» σύμφωνα με το οποίο οι μαθητές παρακολουθούν στο σπίτι τους ένα βίντεο με τη θεωρία του επόμενου μαθήματος, ενώ στην τάξη εμπλέκονται σε διάφορες ομαδοσυνεργατικές μαθησιακές δραστηριότητες. Η μελέτη αυτή εξετάζει την εφαρμογή του μοντέλου της ανεστραμμένης τάξης σε ένα ελληνικό δημοτικό σχολείο κατά τη σχολική χρονιά 2015-16. Ένα τμήμα 15 μαθητών της Ε΄ τάξης διδάχθηκε 9ενότητες τριών μαθημάτων (Μαθηματικά, Γεωγραφία και Ιστορία) με τη μέθοδο της ανεστραμμένης τάξης. Τα διαδραστικά βίντεο δημιουργήθηκαν από τον δάσκαλο της τάξης και μοιράστηκαν στους μαθητές μέσω εκπαιδευτικής ψηφιακής πλατφόρμας. Η καινοτομία της εφαρμογής ήταν η συμμετοχή μαθητών σε 3 από τα βιντεομαθήματα, η οποία και αποδείχθηκε επιτυχημένη ως προς την αποδοχή της από τους μαθητές. Τα δεδομένα της μελέτης προέρχονται από γραπτές δοκιμασίες των μαθητών, τις καταγραφές στο ημερολόγιο του δασκάλου, τις παρατηρήσεις δύο κριτικών φίλων και ένα ανώνυμο ερωτηματολόγιο στο οποίο απάντησαν οι μαθητές μετά το τέλος της εφαρμογής της μεθόδου. Τα αποτελέσματα της μελέτης δείχνουν το μοντέλο της ανεστραμμένης τάξης ενεργοποίησε όλους τους μαθητές, πρόσφερε περισσότερες ευκαιρίες αλληλεπίδρασης, έφερε καλύτερα μαθησιακά αποτελέσματα σε σχέση με το αντίστοιχο τμήμα ελέγχου και μετέτρεψε τη μάθηση σε μια χαρούμενη και ενεργητική διαδικασία. Επίσης συνέβαλε στην καλύτερη διαχείριση του διδακτικού χρόνου μέσα στην τάξη, στην καλλιέργεια της κριτικής σκέψης και στην ανάπτυξη της δημιουργικότητας των μαθητών.
Η αναγκαιότητα ύπαρξης δια ζώσης Ομαδικών Συμβουλευτικών Συναντήσεων (ΟΣΣ) σε προγράμματα Ανοικτής και εξ αποστάσεως Εκπαίδευσης (ΑεξαΕ)
Authors: ΜΟΣΧΟΥΡΗ (MOSCHOURI) ΒΑΣΙΛΙΚΗ (VASILIKI) ΠΑΝΑΓΙΩΤΗ (PANAYOTI) , ΑΠΟΣΤΟΛΑΚΗΣ (APOSTOLAKIS) ΕΜΜΑΝΟΥΗΛ (EMANOUIL)
Published: January 2018

Οι Ομαδικές Συμβουλευτικές Συναντήσεις αποτελούν μία διαδεδομένη στρατηγική υποστήριξης των φοιτητών ΑεξαΕ, που έχει λιγότερο ή περισσότερο υιοθετήσει η πλειοψηφία των αντίστοιχων εκπαιδευτικών ιδρυμάτων διεθνώς, με προαιρετικό ή υποχρεωτικό χαρακτήρα. Η συμβολή τους στην ακαδημαϊκή, συναισθηματική και συστημική υποστήριξη των εκπαιδευομένων έχει τόσο υποστηριχθεί από θεωρητικούς της AεξαE, όσο και τεκμηριωθεί από διεθνείς εμπειρικές μελέτες. Από την άλλη υποστηρίζεται ότι οι ΟΣΣ νοθεύουν την καθαρότητα της ΑεξαΕ, η οργάνωση και διαχείριση τους αποδεικνύεται ιδιαίτερα απαιτητική και δαπανηρή, ενώ η παρακολούθησή τους δημιουργεί συχνά δυσκολίες στους εκπαιδευόμενους, ιδιαίτερα σε ορισμένα γεωγραφικά και πολιτισμικά πλαίσια. Συχνά, εξάλλου, οι διδάσκοντες δεν διαθέτουν τις αναγκαίες γνώσεις για τη διεξαγωγή τους. Στο πλαίσιο αυτό έχουν γίνει από διάφορα ιδρύματα διεθνώς απόπειρες, εστιασμένες τα τελευταία χρόνια στην αξιοποίηση σύγχρονων τεχνολογικών μέσων και διαδικτύου, να περιορίσουν τις ΟΣΣ. Μολονότι η διαδικτυακή υποστήριξη έχει αναδειχθεί από αρκετές μελέτες σε ισοδύναμη σχεδόν με τις ΟΣΣ και παρουσιάζει πλεονεκτήματα, που συνδέονται κυρίως με την άρση χωροχρονικών και άλλων περιορισμών πρόσβασης, η αποτελεσματικότητά της έχει αμφισβητηθεί, κυρίως λόγω της έλλειψης εκπαίδευσης αναφορικά με τις πτυχές μιας αποτελεσματικής διαδικτυακής αλληλεπίδρασης. Αντίθετα, τα μικτά προγράμματα φαίνεται να συνδυάζουν τα θετικά στοιχεία και των δύο μοντέλων, αναιρώντας ταυτόχρονα τα όποια μειονεκτήματά τους.
Αξιοποίηση του ψηφιακού εργαλείου Unity 3d σε συνδυασμό με flippedclassroom στον προσανατολισμό μαθητών με ειδικές ανάγκες
Authors: Ιορδανίδου Σημέλα Παναγιώτης , Λούφη Μαρία Εριάλντα Λάμπης , Χουλιάρα Ξανθή Βασίλειος
Published: January 2018

Τα σύγχρονα μαθησιακά περιβάλλοντα εμφανίζουν μεγάλη συχνότητα χρήσης ψηφιακών εργαλείων βασισμένων σε εικονικές τεχνολογίες. Η εκπαιδευτική διαδικασία μετασχηματίζεται σε παιγνιώδη και βιωματική με αξιόλογα αποτελέσματα από τη χρήση τρισδιάστατων  αναπαραστάσεων αυθεντικών περιβαλλόντων, μέσω ασφαλών πειραμάτων εικονικής πραγματικότητας και της νέας στρατηγικής διδασκαλίας αντίστροφη τάξη (flipped classroom). Στην παρούσα εργασία επιχειρείται η διερεύνηση της εφαρμογής μηχανής παιχνιδιών Unity 3d σε συνδυασμό με την αντίστροφη τάξη στον προσανατολισμό μαθητών με ειδικές ανάγκες. Το ερευνητικό ενδιαφέρον εστιάζεται στα αποτελέσματα της έρευνας που πραγματοποιήθηκε σε 20 μαθητές ειδικών εκπαιδευτικών αναγκών, 18-25 ετών, στην Πρότυπη Βιοτεχνική Μονάδα Λακκιάς Θεσσαλονίκης.
Οπτικοποιώντας την Ιστορία με μαθητές Δημοτικού Σχολείου
Authors: Λούστα Χριστίνα Δημήτριος
Published: January 2018

«Τι γιορτάζουμε την 25η Μαρτίου και τι την 28η Οκτωβρίου;» ακούμε να ρωτούν οι δημοσιογράφοι τους νέους και τις νέες σε διάφορα ρεπορτάζ στον δρόμο. Τι φταίει, όμως, και οι απαντήσεις που δίνουν οι νέοι είναι συνήθως λανθασμένες; Ποιος, τελικά, είναι ο σκοπός της διδασκαλίας της ιστορίας; Το παρόν άρθρο αποπειράται να απαντήσει σε αυτά τα ερωτήματα, επικεντρώνοντας στην σκοπιμότητα της διδασκαλίας του μαθήματος της ιστορίας και τις προσεγγίσεις αυτής στο σύγχρονο σχολείο. Το άρθρο κινείται σε δυο βασικά κι αλληλένδετα επίπεδα. Στο πρώτο, υποστηρίζεται η πολυπρισματική προσέγγιση ως η πλέον κατάλληλη για την δημιουργία μαθητών, που δρουν σε διερευνητικά περιβάλλοντα μάθησης, και μελλοντικών πολιτών με ανεπτυγμένη κριτική ιστορική σκέψη, μέσω της πολιτειότητας∙ με ανεπτυγμένο ιστορικό εγγραμματισμό. Παράλληλα, σε ένα δεύτερο επίπεδο, προτείνεται η πρακτική της οπτικοποίησης των ιστορικών αφηγήσεων. Συγκεκριμένα, παρουσιάζεται η δημιουργία ντοκιμαντέρ με τη μορφή animation, όπως αυτή υλοποιήθηκε από μαθητές και μαθήτριες στο πλαίσιο προγράμματος για την προσφυγική κρίση. Από τις σελίδες του άρθρου γίνεται αντιληπτό ότι η εν λόγω πρακτική προσφέρει μια σειρά από κίνητρα μάθησης σε μεγαλύτερο αριθμό μαθητών, σε αντίθεση με τους παραδοσιακούς τρόπους, ενώ την ίδια στιγμή επιτρέπει την ανάπτυξη δεξιοτήτων κριτικής και ανάλυσης δεδομένων από πολλαπλές και συχνά αντικρουόμενες πηγές και προσφέρει βάθος στην ιστορική σκέψη και την ιστορική γνώση.
Αξιοποίηση Συστημάτων Συστάσεων στο Μαθησιακό Σχεδιασμό
Authors: ΚΑΡΓΑ ΣΟΥΛΤΑΝΑ ΑΛΕΞΑΝΔΡΟΣ , ΣΑΤΡΑΤΖΕΜΗ ΜΑΓΙΑ
Published: January 2018

Ο Μαθησιακός Σχεδιασμός – ΜΣ (Learning Design - LD) ως μεθοδολογία που επιτρέπει στους εκπαιδευτές να αποφασίζουν πιο εμπεριστατωμένα σχετικά με το πώς πρόκειται να σχεδιάσουν ακολουθίες μαθησιακών και διδακτικών δραστηριοτήτων, οι οποίες είναι παιδαγωγικά προσανατολισμένες και αξιοποιούν κατάλληλα τους αντίστοιχους εκπαιδευτικούς πόρους και τεχνολογίες έχει ήδη αναγνωριστεί ως σημαντικός παράγοντας επιτυχίας και βελτίωσης της ποιότητας της εκπαιδευτικής διαδικασίας. Η υποστήριξη των εκπαιδευτικών στο ρόλο τους ως σχεδιαστές της μάθησης αποτελεί ζητούμενο της ερευνητικής κοινότητας που αναπτύχθηκε γύρω από το πεδίο. Στο πλαίσιο αυτό, στο παρόν άρθρο διερευνώνται τα οφέλη που μπορεί να προκύψουν για την εκπαιδευτική κοινότητα από την ενσωμάτωση της τεχνολογίας παραγωγής συστάσεων σε εργαλεία ΜΣ. Για το σκοπό αυτό υλοποιήσαμε ένα Σύστημα Συστάσεων – ΣΣ (Recommender System – RS), το οποίο εφαρμόζει μια υβριδική στρατηγική για την παροχή συστάσεων προς τους εκπαιδευτικούς που αφορούν σε ολοκληρωμένα πρότυπα Σχεδίων Μαθημάτων – ΣΜ (Learning Designs - LDs). Ο εκπαιδευτικός μπορεί να επεξεργαστεί τα προτεινόμενα πρότυπα ώστε να δημιουργήσει το ΣΜ που ανταποκρίνεται καλύτερα στις δικές του ανάγκες και προτιμήσεις. Το προτεινόμενο σύστημα ενσωματώθηκε στο περιβάλλον του LAMS. Στη συνέχεια πραγματοποιήσαμε μια πιλοτική έρευνα ώστε να διαπιστώσουμε τις πεποιθήσεις των εκπαιδευτικών σχετικά με τα οφέλη που μπορεί να προκύψουν από τη χρήση του προτεινόμενου συστήματος. Οι λεπτομέρειες υλοποίησης του προτεινόμενου ΣΣ καθώς και τα αποτελέσματα της έρευνας παρουσιάζονται στην παρούσα εργασία.
Σχεδιασμός Μαθηματικών Μονοπατιών για την αξιοποίηση m-learning στην Ρεαλιστική Μαθηματική Εκπαίδευση
Authors: Κάρτα Πασχαλίνα Γεώργιος , Φεσάκης Γεώργιος Νικόλαος
Published: January 2018

Στο άρθρο παρουσιάζεται ο σχεδιασμός και η πρώτη πιλοτική εφαρμογή ενός μαθηματικού μονοπατιού, ενισχυμένου με φορητές συσκευές, για μαθητές δημοτικού σχολείου. Στο μαθηματικό μονοπάτι, οι μαθητές οδηγούνται, μέσω ενός ψηφιακού χάρτη, σε μια σειρά προεπιλεγμένων τοποθεσιών ενός πάρκου όπου επιλύουν ειδικά σχεδιασμένα μαθηματικά προβλήματα χρησιμοποιώντας πληροφορίες από το περιβάλλον. Ειδικότερα, οι μαθητές, μετρούν τις διαστάσεις πραγματικών αντικειμένων είτε με συμβατικά όργανα είτε με εφαρμογές μέτρησης σε ταμπλέτα. Σύμφωνα με τα ερευνητικά ευρήματα, οι μαθητές έλυσαν συνεργατικά τους γρίφους εφαρμόζοντας και ενισχύοντας τις μαθηματικές τους γνώσεις στο πλαίσιο μιας αποτελεσματικής και ελκυστικής μαθησιακής δραστηριότητας. Επιπλέον, οι μαθητές προβληματίστηκαν σχετικά με τις διαφορές των μετρήσεων των συμβατικών και των ψηφιακών εργαλείων και αυτή η σύγχυση προκάλεσε κοινωνική διαπραγμάτευση. Η παρούσα έρευνα ενδιαφέρει μαχόμενους εκπαιδευτικούς και ερευνητές επειδή συνεισφέρει στην προσπάθεια ανάπτυξης μιας θεμελιωμένης θεωρίας σχετικά με τον σχεδιασμό m-learning για ΡΜΕ.
Διδασκαλία και εκμάθηση με tablets στη πρωτοβάθμια εκπαίδευση
Authors: ΠΟΛΥΔΩΡΟΣ ΓΕΩΡΓΙΟΣ
Published: January 2018

Η παρούσα εργασία διερευνά τις αντιλήψεις των εκπαιδευτικών και των μαθητών της ΣΤ΄ Δημοτικού σχετικά με τις επιπτώσεις της χρήσης των tablets στη διδασκαλία και τη μάθηση. Διεξήχθη μια στοχοθετημένη έρευνα (focus group study) με βολική δειγματοληψία σε δάσκαλους (n = 10) και μαθητές (n = 30) σε Ιδιωτικό σχολείο το οποίο χρησιμοποιεί tablet στην τάξη από το 2013. Το γενικό συμπέρασμα αυτής της μελέτης δείχνει ότι η χρήση συσκευών tablet στην τάξη έχει αντίκτυπο τόσο στις πρακτικές διδασκαλίας όσο και στη μάθηση. Τα αποτελέσματα δείχνουν ότι οι δάσκαλοι μπορούν να χωριστούν σε δύο κατηγορίες: τους καινοτόμους εκπαιδευτικούς και τους ‘παραδοσιακούς’ εκπαιδευτικούς. Οι καινοτόμοι εκπαιδευτικοί έχουν αλλάξει το στυλ διδασκαλίας τους προσαρμόζοντας τα μαθήματα σύμφωνα με τα πλεονεκτήματα που μπορούν να προσφέρουν τα tablet. Οι δε ‘παραδοσιακοί’ εκπαιδευτικοί δεν φαίνεται να έχουν τη διάθεση να χρησιμοποιούν τη συσκευή. Τα αποτελέσματα της έρευνας δείχνει ότι η εισαγωγή των tablet στη διδασκαλία συνεπάγεται θετική αλλαγή στον τρόπο με τον οποίο μαθαίνουν οι μαθητές, καθώς οι συσκευές παρέχουν διαδραστικά και συναρπαστικά νέα περιβάλλοντα.
Το ερευνητικό έργο των Δ.Ε. του ΜΠΣ «Ειδίκευση Καθηγητών Γαλλικής» του ΕΑΠ (2003-2017). Μια πρώτη προσέγγιση.
Authors: Αλικιώτη Αννα , Κάκαρη Ντιάνα , Χατζημιχαήλ Χαρούλα
Published: January 2018

Η παρούσα ανακοίνωση αφορά μια έρευνα για τις Διπλωματικές εργασίες (Δ.Ε.) που πραγματοποιήθηκαν από την αρχή λειτουργίας του Μεταπτυχιακού Προγράμματος Σπουδών (ΜΠΣ) του Ελληνικού Ανοικτού Πανεπιστημίου (ΕΑΠ) «Ειδίκευση Καθηγητών Γαλλικής» έως σήμερα. Ο επιδιωκόμενοςστόχος είναι η εξαγωγή συμπερασμάτων για τις συγκεκριμένες Δ.Ε και τα αποτελέσματά τους, ενώ μελετώνται ειδικότερα και όσες πληρούν κατά το δυνατόν περισσότερο τα κριτήρια που έχουν τεθεί για τη συγγραφή και την αξιολόγηση τους. Ακριβέστερα, γίνεται προσπάθεια για διερεύνηση των ποσοτικών και ποιοτικών χαρακτηριστικών των Δ.Ε. καθώς και ανάδειξη της συνεισφοράς τους στον Τομέα της Διδακτικής της Γαλλικής ως ξένης γλώσσας.Η παρουσίαση της συγκεκριμένης διερεύνησης απαρτίζεται από:1. το είδος της έρευνας, το σκοπό της, το υπό μελέτη δείγμα και τη μεθοδολογία που ακολουθήθηκε,2. τα ποσοτικά και ποιοτικά στοιχεία για το φύλο, τη θεματολογία και τη βαθμολογία των Δ.Ε. που ολοκληρώθηκαν με επιτυχία από το 2002 έως το 2015 και3. τα ποσοτικά δεδομένα (κοινό-στόχο, επίπεδο γλωσσομάθειας) των καλύτερων Δ.Ε. από το 2012 έως το 2015 και την διεξοδικά ποιοτική ανάλυση για τη θεωρητική και πρακτική/ερευνητική αξία τους.
Using ecosystem simulation models to teach about the ‘resilient nature’ / Χρησιμοποιώντας μοντέλα προσομοίωσης οικοσυστημάτων για τη διδασκαλία της «ελαστικής» φύσης
Authors: Ampatzidis Georgios , Ergazaki Marida
Published: January 2018

Το παρόν άρθρο αφορά την ανάπτυξη μοντέλων NetLogo τα οποία προσομοιώνουν την πορεία οικοσυστημάτων που διαταράσσονται ή προστατεύονται και βασίζονται σε ευρήματα της σύγχρονης οικολογικής έρευνας. Τα τέσσερα μοντέλα που παρουσιάζονται ενσωματώθηκαν σε ένα μαθησιακό περιβάλλον που στοχεύει να υποστηρίξει μη βιολόγους φοιτητές (α) στην αντικατάστασή της ιδέας της «φύσης σε ισορροπία» από τη σύγχρονη ιδέα της «ελαστικής» φύσης, και (β) στην αξιοποίηση αυτής της αντίληψης για την ενίσχυση «δεξιοτήτων συστημικής σκέψης». Κάθε μοντέλο έχει δύο εκδοχές που προσομοιώνουν δύο διαφορετικές εκδοχές της πορείας του οικοσυστήματος ανάλογα με συγκεκριμένες αρχικές συνθήκες ή δράσεις στην προσπάθεια επαναφοράς. Στις μελέτες περίπτωσης που πραγματοποιήσαμε, οι φοιτητές σε τριάδες διερεύνησαν τα μοντέλα με τη βοήθεια φύλλων εργασίας, που τους ζητούσαν να κάνουν προβλέψεις για την πορεία του υπό μελέτη οικοσυστήματος και έπειτα να τις ελέγξουν «τρέχοντας» το μοντέλο. Οι μισές τριάδες των φοιτητών ασχολήθηκαν με την 1η εκδοχή κάθε μοντέλου και οι άλλες μισές με τη 2η . Στο τέλος κάθε μαθήματος, oι δύο διαφορετικές εκδοχές της πορείας του οικοσυστήματος που προσομοίωνε κάθε μοντέλο γίνονταν θέμα συζήτησης όλης της τάξης ώστε να αναδειχθεί η ιδέα της ενδεχομενικότητας. Τα αποτελέσματα της λειτουργίας της τελευταίας εκδοχής του μαθησιακού περιβάλλοντος είναι ενθαρρυντικά και δημοσιεύονται σε άλλα άρθρα μας.
Χρήση κινούμενων σχεδίων με τρισδιάστατες απεικονίσεις, για τη διδασκαλία των εννοιών των στερεών και των κρυσταλλικών δομών τους, στην Τριτοβάθμια Εκπαίδευση
Authors: Δαλακώστα (Dalacosta) Kωνσταντίνα (Konstadina) Αθανάσιος , Παυλάτου (Pavlatou) Ευαγγελία (Evangelia)
Published: January 2018

Η εργασία εστιάζει στην παρουσίαση και μελέτη των εννοιών των στερεών και των αντίστοιχων κρυσταλλικών δομών τους, του μαθήματος της Γενικής και Ανόργανης Χημείας στην Τριτοβάθμια Εκπαίδευση. Οι συγκεκριμένες έννοιες προϋποθέτουν από τους φοιτητές σε επίπεδο κατανόησης υψηλού επιπέδου νοητικές διεργασίες, καθώς διαθέτουν τη χωρική ικανότητα και τις γνωστικές δεξιότητες να κάνουν τις κατάλληλες συνδέσεις μικρόκοσμου με μακρόκοσμο. Γι’ αυτό το σκοπό κατασκευάστηκε ψηφιακό εκπαιδευτικό υλικό που εμπεριέχει τρισδιάστατες απεικονίσεις με δυνατότητες περιστροφής, μεγέθυνσης, σμίκρυνσης δομών. Παράλληλα χρησιμοποιήθηκε  ο συνδυασμός των εκπαιδευτικών διαδραστικών κινουμένων σχεδίων cartoons με τα τρισδιάστατα γραφικά με χρήση ελεγχόμενης κίνησης, για τη δημιουργία εφαρμογών που τρέχουν διαδικτυακά αλλά και τοπικά, και που έχουν πλήρεις δυνατότητες σε περιβάλλον windows  και android,  καθώς διευκολύνουν από τεχνικής πλευράς, αλλά και προσελκύουν τον χρήστη/ φοιτητή να περιεργαστεί και να μελετήσει έννοιες υψηλού γνωστικού φορτίου. Στοχευόμενα από το μάθημα της Γενικής και Ανόργανης Χημείας που διδάσκεται στο Εθνικό Μετσόβιο Πολυτεχνείο, έγινε επιλογή των εννοιών των στερεών με τις  αντίστοιχες κρυσταλλικές τους δομές, επιδιώκοντας μέσω κατασκευής κατάλληλου ψηφιακού υλικού να κατανοήσουν οι φοιτητές ορισμένες φυσικοχημικές ιδιότητες τους.
Ανατροφοδότηση Γραπτών Εργασιών και Συγγραφική Αυτο-ρύθμιση στην ΕξΑΕ: Αντιλήψεις Πρωτοετών Μεταπτυχιακών Φοιτητών/τριών του Ε.Α.Π.
Authors: Πράντζιου Ιωάννα
Published: January 2018

Ο σκοπός της παρούσας μελέτης προσανατολίσθηκε στη διερεύνηση των αντιλήψεων που διαμορφώνονται σε εκπαιδευόμενους/ες της Εξ Αποστάσεως Εκπαίδευσης (εξΑΕ) λόγω της ανατροφοδότησης των Γραπτών τους Εργασιών αναφορικά με την έννοια της συγγραφικής αυτο-ρύθμισης. Συγκεκριμένα, εξετάσθηκαν: (α) οι αντιλήψεις που απορρέουν από συναισθηματικές αντιδράσεις που σχετίζονται με τη γραπτή ανατροφοδότηση που λαμβάνεται από εκπαιδευτές/τριες και (β) οι αντιλήψεις περί αποτελεσματικότητας της ανατροφοδότησης. Επιλέχτηκε για το σκοπό αυτό δείγμα μεταπτυχιακών πρωτοετών φοιτητών/τριών του τμήματος ‘Επιστήμες της Αγωγής’ του Ελληνικού Ανοικτού Πανεπιστημίου (Ε.Α.Π.), στους οποίους δόθηκε ερωτηματολόγιο κατά το ακαδημαϊκό έτος 2016-17. Διαπιστώθηκε ότι οι φοιτητές/τριες είτε αντιλαμβάνονται την ανατροφοδότηση ως θετική λόγω συναισθηματικής απόρροιας είτε την αντιλαμβάνονται ως υψηλού βαθμού αποτελεσματική αναπτύσσουν ή/και ενισχύουν τη συγγραφική αυτο-ρύθμιση. Επιπλέον, στην περίπτωση των θετικών αντιλήψεων ανατροφοδότησης (ως συναισθηματική απόρροια) ανεξάρτητα από το εάν οι φοιτητές/τριες αντιλαμβάνονται ότι η ανατροφοδότηση πληροί ή όχι τις βασικές αρχές της αποτελεσματικότητας, η συγγραφική αυτο-ρύθμιση ενισχύεται. Αντίθετα, στην περίπτωση των αρνητικών αντιλήψεων ανατροφοδότησης, η θεωρούμενη αποτελεσματική ανατροφοδότηση φαίνεται να μην συνεισφέρει ως προς τη συγγραφική αυτο-ρύθμιση. Συζητούνται τόσο η ερμηνεία των ευρημάτων όσο και προεκτάσεις για περαιτέρω έρευνα στο πεδίο της εξΑΕ.
Η Ποιότητα και τα Αποτελέσματα της Ανατροφοδότησης των Γραπτών Εργασιών στην Εξ Αποστάσεως Εκπαίδευση
Authors: ΜΟΥΛΑ (MOULA) ΕΛΙΣΣΑΒΕΤ (ELISSAVET) ΑΠΟΣΤΟΛΟΣ (APOSTOLOS)
Published: January 2018

Το θέμα της ανατροφοδότησης των γραπτών εργασιών στην εξ αποστάσεως εκπαίδευση έχει μελετηθεί πολύ από τους ερευνητές τα τελευταία χρόνια με σημαντικές διαφοροποιήσεις κάθε φορά. Η παρούσα δειγματοληπτική πιλοτική μελέτη διερεύνησε την ποιότητα καθώς και την αποτελεσματικότητα της ανατροφοδότησης των γραπτών εργασιών στην εξ αποστάσεως εκπαίδευση σε 67 φοιτητές μεταπτυχιακού και διδακτορικού επιπέδου. Οι ερωτηθέντες ήταν 39 γυναίκες και 28 άνδρες. Τα αποτελέσματα έδειξαν ότι οι φοιτητές στην πλειονότητα τους δεν ήταν ευχαριστημένοι από την ποιότητα της ανατροφοδότησης των εργασιών τους και  ως προς την μαθησιακή τους εξέλιξη αλλά και ως προς την ψυχολογία τους. Στο τέλος κάποιοι ανέφεραν τι θα ήθελαν να περιέχει η ανατροφοδότηση των εργασιών τους.
Μελέτη περίπτωσης των κλειστών ομάδων στο Facebook των μεταπτυχιακών φοιτητών του ΕΑΠ της ακαδημαϊκής χρονιάς 2014-2015.
Authors: ΜΥΣΤΑΚΙΔΟΥ ΜΑΡΙΑΝΘΗ , ΚΟΛΟΚΥΘΑ ΜΑΓΔΑΛΗΝΗ
Published: January 2018

Η χρήση του Facebook από φοιτητές για επικοινωνία σχετική με μαθησιακά ζητήματα αυξάνεται συνεχώς, παρόλο που τα ακαδημαϊκά ιδρύματα, προσφέρουν, συνήθως, αντίστοιχα εργαλεία. Η παρούσα έρευνα, εστιάζει στη χρήση των Κλειστών Ομάδων (ΚΟ) του Facebook ως εργαλείων άτυπης μάθησης στην Εξ Αποστάσεως Εκπαίδευση (ΕξΑΕ) από τους μεταπτυχιακούς φοιτητές του Ελληνικού Ανοικτού Πανεπιστημίου (ΕΑΠ) των προγραμμάτων «Εκπαίδευση Ενηλίκων» (ΕΚΕ) και «Σπουδές στην Εκπαίδευση» (ΕΚΠ) της ακαδημαϊκής χρονιάς 2014-2015. Μεθοδολογικά, η έρευνα αποτελεί μία ποιοτική μελέτη περίπτωσης με χρήση ημι-δομημένων συνεντεύξεων σε δείγμα δώδεκα φοιτητών. Τα Ερευνητικά Ερωτήματα (ΕΕ) επικεντρώθηκαν στους λόγους δημιουργίας και τρόπους λειτουργίας των ΚΟ του Facebook. Τα αποτελέσματα έδειξαν ότι ο τρόπος λειτουργίας της πλατφόρμας study του ΕΑΠ, η ανάγκη για άμεση αλληλεπίδραση και το διαμορφωμένο habitus των φοιτητών από το ελληνικό εκπαιδευτικό σύστημα σε σχέση, κυρίως, με τον ρόλο του Καθηγητή Συμβούλου (ΚΣ), αποτελούν σημαντικό παράγοντα για τη δημιουργία και χρήση των ΚΟ. Οι ΚΟ ενεργοποιούν τους φοιτητές στη μάθησή τους, ενώ μέσα σε αυτές αναπτύσσεται μία Δημόσια Παιδαγωγική (ΔΠ) τους κανόνες της οποίας οι φοιτητές σέβονται, αφού αποτελούν τη δική τους αυτοοργάνωση.
Aνοικτοί Εκπαιδευτικοί Πόροι και δείκτες ποιότητας για το σχεδιασμό, ανάπτυξη και λειτουργία των αποθετηρίων
Authors: ΑΡΜΑΚΟΛΑΣ ΣΤΕΦΑΝΟΣ , ΜΑΓΚΑΚΗ ΦΩΤΕΙΝΗ , ΠΑΝΑΓΙΩΤΑΚΟΠΟΥΛΟΣ ΧΡΗΣΤΟΣ
Published: January 2018

Παρά το γεγονός ότι οι μαθησιακές πηγές συχνά θεωρούνται ως βασική πνευματική ιδιοκτησία στον ανταγωνιστικό κόσμο της τριτοβάθμιας εκπαίδευσης, όλο και περισσότερα ιδρύματα και χρήστες του διαδικτύου μοιράζονται ψηφιακές πηγές μάθησης μέσω του διαδικτύου, γνωστές ως Ανοικτοί Εκπαιδευτικοί Πόροι (ΑΕΠ). Οι ΑΕΠ είναι εκπαιδευτικά υλικά και πηγές που μοιράζονται ανοικτά και ελεύθερα προς χρήση από όλους και περιλαμβάνουν τρεις βασικούς τομείς δραστηριοτήτων: τη δημιουργία λογισμικού ανοικτού κώδικα και ανάπτυξης εργαλείων, τη δημιουργία και παροχή μαθημάτων ανοικτού περιεχομένου και την ανάπτυξη προτύπων και εργαλείων αδειοδότησης. Τα αποθετήρια των ΑΕΠ είναι πλατφόρμες που περιλαμβάνουν και διευκολύνουν την πρόσβαση σε αυτά και θεωρούνται ουσιαστικής σημασίας για την αποθήκευση και την αξιοποίηση της διαλειτουργικότητας των ΑΕΠ. Για τη διασφάλιση της ποιότητας των αποθετηρίων ΑΕΠ, παρουσιάζονται διάφορες προσεγγίσεις και επίπεδα διασφάλισης ποιότητας των αποθετηρίων των Ανοικτών Εκπαιδευτικών Πόρων καθώς και δέκα δεικτών ποιότητας που έχουν χαρακτηριστεί ως σημαντικοί ως προς τον σχεδιασμό, την ανάπτυξη και τη λειτουργία των αποθετηρίων ΑΕΠ.
Γραπτές Εργασίες και ανάπτυξη της ερευνητικής ικανότητας. Η περίπτωση του MΠΣ Διδακτική της Γαλλικής ως Ξένης/Διεθνούς Γλώσσας του ΕΑΠ
Authors: Αβραμίδου (Avramidou) Σουζάνα (Souzana) , Βήχου (Vihou) Μαρίνα (Marina) , Καφφέ (Kaffe) Αναστασία (Anastasia) , Ουρολίδου (Ourolidou) Σοφία (Sofia)
Published: January 2018

Η ανάπτυξη της ερευνητικής ικανότητας των φοιτητών ενός εξ Αποστάσεως Μεταπτυχιακού Προγράμματος Σπουδών αποτελεί το κεντρικό ερώτημα της ανακοίνωσής μας. Η διερεύνηση του ερωτήματος επιχειρήθηκε μέσα από τη μελέτη των αναπαραστάσεων των μεταπτυχιακών φοιτητών του Προγράμματος Διδακτική της Γαλλικής ως Ξένης/ΔιεθνούςΓλώσσας του Ελληνικού Ανοικτού Πανεπιστημίου. Ειδικότερα, το ερωτηματολόγιο που στάλθηκε σε φοιτητές του Προγράμματοςεπικεντρώθηκε στη συμβολή των Γραπτών Εργασιών που εκπονούνται κατά τη διάρκεια του Προγράμματος στην ανάπτυξη της ερευνητικής ικανότητας των εκπαιδευομένων.
Σύγχρονα Προγράμματα Σπουδών Τριτοβάθμιας Εκπαίδευσης και Κατάρτισης υποστηριζόμενα από τεχνολογίες Επαυξημένης και Μικτής Πραγματικότητας
Authors: Βιτσιλάκη Χρυσή , Πιτσικάλης Σταύρος
Published: January 2018

Τα τελευταία χρόνια στη διεθνή βιβλιογραφία αναδεικνύεται έντονα η ανάγκη δραστικών μεταρρυθμίσεων και ενίσχυσης των Προγραμμάτων Σπουδών, σε όλες τις βαθμίδες, με την ενσωμάτωση σύγχρονων πρακτικών εξ Αποστάσεως Εκπαίδευσης ανάλογα το επιστημονικό πεδίο. Ειδικότερα στις θετικές επιστήμες, οι έννοιες STEM και STEAM, γίνονται όλο και πιο συχνά αντικείμενο μελέτης, ενώ αποτελούν ένα πεδίο στο οποίο σχολεία, πανεπιστήμια και άλλοι εκπαιδευτικοί φορείς, επενδύουν χρόνο και χρήμα, ώστε να ενσωματώσουν σύγχρονες μεθόδους στη μάθηση και τη διδασκαλία. Παράλληλα, ραγδαίες τεχνολογικές εξελίξεις φέρνουν στο προσκήνιο καινοτομίες, όπως η Επαυξημένη (AR) και η Μικτή Πραγματικότητα (MR), η αξιοποίηση των οποίων στην εκπαίδευση, θα μπορούσε να συμβάλει στην υποστήριξη των προαναφερόμενων Προγραμμάτων Σπουδών, ειδικότερα σε επίπεδο Ανώτατης Εκπαίδευσης και Κατάρτισης, ώστε να μελετηθούν οι επιδόσεις των εκπαιδευομένων/καταρτιζομένων, καθώς και η ελκυστικότητα τέτοιου είδους μαθημάτων στα Προγράμματα Σπουδών. Στην παρούσα εργασία πραγματοποιείται μια επισκόπηση πεδίου όσον αφορά σε σύγχρονες προσεγγίσεις Προγραμμάτων Σπουδών, όπως το STEM και STEAM, καθώς και σε παραδείγματα αξιοποίησης Επαυξημένης ή/και Μικτής Πραγματικότητας (ΕΠ και ΜΠ) σε Προγράμματα Σπουδών, ειδικότερα σε επίπεδο τριτοβάθμιας εκπαίδευσης και κατάρτισης. Στη συνέχεια, παρουσιάζεται ένας προτεινόμενος ερευνητικός σχεδιασμός σε αρχικό στάδιο, με στόχο τη δημιουργία συζήτησης γύρω από το συγκεκριμένο θέμα και την ανάδειξη σημείων ενδιαφέροντος. Τέλος, γίνεται αναφορά σε μελλοντικές κατευθύνσεις και ενδεικτικά ερευνητικά ερωτήματα που μπορούν να τεθούν, μέσα από την προτεινόμενη έρευνα.
Μελέτη περίπτωσης στην εφαρμογή των Νέων Τεχνολογιών στη δευτεροβάθμια και τριτοβάθμια εκπαίδευση για την παροχή ολοκληρωμένης εμπειρίας E-learning
Authors: Παναγόπουλος Εμμανουήλ Παναγιώτης
Published: January 2018

Η εξ αποστάσεως εκπαίδευση στην χώρα μας βρίσκεται στα πρώτα της βήματα παρόλη την τεχνολογική πρόοδο που υπάρχει δίπλα μας. Ειδικά στην δευτεροβάθμια εκπαίδευση τα βήματα που πραγματοποιούνται δεν είναι στη σωστή κατεύθυνση λόγω λάθος επιλογών. Αποτέλεσμα αυτού είναι να μην υπάρχει η δυνατότητα σε μαθητές να συμμετέχουν σύγχρονα (ή αλλιώς «ζωντανά») σε μια απομακρυσμένη παράδοση μαθήματος, ενώ όταν αυτό γίνεται, πρόκειται για μια απλή επικοινωνία μαθητή-καθηγητή χωρίς να υπάρχει η έννοια της αίθουσας. Στις μέρες μας όμως υπάρχει ο κατάλληλος εξοπλισμός με τον οποίο μπορούμε να διαμοιράσουμε τις σημειώσεις ενός πίνακα σε πραγματικό χρόνο σε όποιο σημείο του πλανήτη επιθυμούμε! Χωρίς εξειδικευμένες τεχνικές γνώσεις από καμία πλευρά και όσο πιο κοντά στον παραδοσιακό τρόπο μαθήματος, μπορεί να δοθει η ευκαιρία σε μαθητές ακόμα και του πιο απομακρυσμένου σημείου, η δυνατότητα παρακολούθησης μαθήματος. Ακόμη, μπορεί να δοθεί στον μαθητή η δυνατότητα αλληλεπίδρασης με τον πίνακα αλλά και με το πέρας του μαθήματος να δοθεί σε όλους τυος συμμετέχοντες ένα ψηφιακό αντίγραφο όλων των σημειώσεων του καθηγητή. Τέλος, η λειτουργία του υλικού μπορεί να συνδυαστεί και με μια αντίστοιχη web πλατφόρμα στην οποία μπορούν να αποθηκεύονται τα μαθήματα που έχουν ήδη γίνει και να είναι διαθέσιμα στους μαθητές σε επόμενο χρόνο για την επανάληψή τους, ή ακόμα και μειώνοντας τις ώρες αναπλήρωσης.
Εφαρμογή διαδικτυακής πλατφόρμας για την εξ αποστάσεως επιμόρφωση εκπαιδευτικών Φυσικής Αγωγής στο διδακτικό μοντέλο Teaching Games for Understanding
Authors: Δανιά Ασπασία , Κιάφφας Ζαχαρίας
Published: January 2018

Οι ευμετάβλητες συνθήκες εργασίας του σύγχρονου εκπαιδευτικού Φυσικής Αγωγής (ΦΑ) σε συνδυασμό με τη συζήτηση σχετικά με την ευεργετική επίδραση του παιχνιδιού στην ανάπτυξη των μαθητών, δημιουργούν την ανάγκη για εξεύρεση ευέλικτων λύσεων επιμόρφωσης των επαγγελματιών του κλάδου. Ως προς αυτή την κατεύθυνση, σκοπός της παρούσας εργασίας είναι η παρουσίαση της δομής μίας εφαρμογής διαδικτυακής πλατφόρμας, η οποία θα χρησιμοποιηθεί κατά το σχολικό έτος 2017-2018 ως περιβάλλον εξ αποστάσεως επιμόρφωσης εκπαιδευτικών ΦΑ στο διδακτικό μοντέλο Teaching Games for Understanding (TGfU). Πρόκειται για ένα μαθητοκεντρικό μοντέλο διδασκαλίας που βασίζεται στο παιχνίδι, και θέτει αυτό ως μέσο σκόπιμης και συναφούς εκμάθησης εννοιών και δεξιοτήτων ΦΑ και αθλητισμού. Στην προκειμένη περίπτωση παρουσιάζεται η δομή και τα τεχνικά χαρακτηριστικά της εφαρμογής και επεξηγείται η χρησιμότητά τους σε σχέση με την παιδαγωγική διάρθρωση του μοντέλου. Επιπλέον, χρησιμοποιείται ένα παράδειγμα από την πράξη προκειμένου να αναδειχθεί με βιωματικό τρόπο αφενός η αναγκαιότητα άμεσης μεταφοράς του TGfU στην πράξη και αφετέρου η επικουρική συνεισφορά της εφαρμογής ως προς αυτή την κατεύθυνση.
Διερεύνηση των στάσεων απέναντι στη χρήση μηχανισμών παιχνιδοποίησης και ο ρόλος της μαθησιακής προσέγγισης στο πλαίσιο της εξ αποστάσεως εκπαίδευσης
Authors: Χουντάλας Πάνος , Μαγκούτας Αναστάσιος , Μπότση Κωνσταντίνα , Φαφαλιού Ειρήνη , Τσίκα Ειρήνη
Published: January 2018

Τα τελευταία χρόνια, ολοένα και περισσότερες τεχνικές και χαρακτηριστικά της παιχνιδοποίησης (gamification) ενσωματώνονται σε εκπαιδευτικά περιβάλλοντα, όπως, για παράδειγμα, στην εξ αποστάσεως εκπαίδευση. Η δυναμική αυτή απεικονίζεται και στην αύξηση των ερευνών που ασχολούνται με τη μελέτη του φαινομένου του gamification, η οποία εστιάζει κυρίως στη διερεύνηση των παραγόντων που επηρεάζουν την αποτελεσματική εφαρμογή του σε διάφορους τομείς. Στο ίδιο πνεύμα με προηγούμενες ερευνητικές προσπάθειες, η παρούσα μελέτη έχει ως στόχο, αφενός, να διερευνήσει τις στάσεις των συμμετεχόντων στην έρευνα έναντι του gamification και, αφετέρου, να εξετάσει το ρόλο που διαδραματίζει η μαθησιακή προσέγγιση αυτών, στις στάσεις τους έναντι του gamification. Για την επίτευξη αυτού του στόχου διενεργήθηκε εμπειρική έρευνα με χρήση ερωτηματολογίου που διανεμήθηκε σε δυνητικούς χρήστες του gamification, στον τομέα της εξ αποστάσεως εκπαίδευσης. Συνολικά συγκεντρώθηκαν 399 έγκυρα ερωτηματολόγια. Τα αποτελέσματα της έρευνας, καταρχήν, ανέδειξαν τις ιδιαίτερα θετικές στάσεις των ερωτώμενων τόσο σε σχέση με την εξ αποστάσεως εκπαίδευση, όσο και με τη χρήση μηχανισμών του gamification. Ωστόσο, διαπιστώθηκε διαφοροποίηση των ερωτώμενων ως προς το βαθμό της θετικής αξιολόγησης που απέδωσαν στους επιμέρους μηχανισμούς του gamification που εξετάστηκαν. Το εύρημα αυτό υποδηλώνει ότι απαιτείται ιδιαίτερη προσοχή εκ μέρους των εκπαιδευτών ως προς την επιλογή των μηχανισμών του gamification που θα ενσωματώσουν σε ένα περιβάλλον εξ αποστάσεως εκπαίδευσης, καθόσον τα ιδιαίτερα χαρακτηριστικά των δυνητικών εκπαιδευόμενων φαίνεται να απαιτούν προσφορά εξατομικευμένου μίγματος τεχνικών και χαρακτηριστικών του gamification. Επιπρόσθετα, η παρούσα έρευνα κατέδειξε ότι η μαθησιακή προσέγγιση των εκπαιδευόμενων, όταν είναι ουσιαστική, επιδρά θετικά στις στάσεις τους έναντι του gamification. Ωστόσο, σημειώνεται ότι αυτή η σχέση διαμεσολαβείται από τη θετική στάση έναντι της εξ αποστάσεως εκπαίδευσης. Δηλαδή, οι ερωτώμενοι που δήλωσαν ότι έχουν περισσότερο ουσιαστική μαθησιακή προσέγγιση τείνουν να εμφανίζουν και θετικότερη στάση έναντι της εξ αποστάσεως εκπαίδευσης, η οποία με τη σειρά της συντελεί σε θετικότερη στάση έναντι του gamification. Τα ευρήματα της παρούσας μελέτης θα μπορούσαν να αξιοποιηθούν από εκπαιδευτικούς οργανισμούς που προσφέρουν προγράμματα εξ αποστάσεως εκπαίδευσης και ενδιαφέρονται για τη χρήση μηχανισμών του gamification.
Tutor practices in new HOU programmes. Stories from the trenches: the case of LRM (Language Education for Refugees and Migrants)
Authors: Μακρή Αικατερίνη Ιωάννης , Παπαδοπούλου Μαρία , Τσοκαλίδου Ρούλα , Σκούρτου Ελένη , Αρβανίτη Ευγενία , Γκαϊνταρτζή Αναστασία , Κάντζου Βασιλική , Μανώλη Πολυξένη , Μάρκου Εύη , Μουτή Άννα , Παλαιολόγου Νεκταρία , Κίτσιου Ρούλα
Published: January 2018

Η παρούσα έρευνα μελετά τις καλές πρακτικές τις οποίες εφάρμοσαν τα μέλη ΣΕΠ του νέου Μεταπτυχιακού Προγράμματος Σπουδών του Ε.Α.Π. με τίτλο “Language Education for Refugees and Migrants” (LRM). Μετά από μία σύντομη παρουσίαση της φιλοσοφίας και της δομής του LRM, εστιάζουμε στο ζήτημα των online Ομαδικών Συμβουλευτικών Συναντήσεων (Ο.Σ.Σ.) και παρουσιάζουμε τις πρακτικές των μελών ΣΕΠ πριν, μετά και κατά τη διάρκεια των ΟΣΣ όπω και αυτές που αφορούν στην ανάπτυξη του ακαδημαϊκού γραμματισμού των φοιτητών/ριών. Τα δεδομένα της έρευνας προέρχονται από συνεντεύξεις με 8 μέλη ΣΕΠ, μία συντονίστρια ΘΕ και ένα μέλος της Ομάδας Ψηφιακής Ανάπτυξης του Προγράμματος. Τα ερευνητικά δεδομένα παρέχουν μία ολοκληρωμένη εικόνα για τις ποικίλες πρακτικές, τεχνικές και τα εργαλεία που χρησιμοποιηθήκαν από τα μέλη ΣΕΠ στη διαχείριση των ΟΣΣ αλλά και για την ανάπτυξη των ακαδημαϊκών δεξιοτήτων των φοιτητών/ριών. Αναδεικνύονται έτσι νέες διαστάσεις στους τρόπους με τους οποίους ανταποκρίνονται τα μέλη ΣΕΠ στις ανάγκες των φοιτητών/τριών τους σε σχέση τόσο με την αποτελεσματική λειτουργία των ΟΣΣ όσο και με την ανάπτυξη του ακαδημαϊκού γραμματισμού.
Διερεύνηση της αυτο-αξιολόγησης των μαθησιακών αποτελεσμάτων της Ενότητας της ΔΜΥ 51 του ΜΠΣ Διοίκηση Μονάδων Υγείας του ΕΑΠ
Authors: MALLIAROU Maria , Sarafis Pavlos , Paliouras Dimitris , Nikolentzos Athanasios , Varaklioti Agoritsa , Domager Filippos , Mourtou Efi , Ladopoulou Kostantia , Pappa Evelina , Vlassis Ioannis , Trigoni Maria , Papadopoulos Aggelos , Bamidis Panagiotis
Published: January 2018

ΕΙΣΑΓΩΓΗ: Η  αυτο-αξιολόγηση των μαθησιακών αποτελεσμάτων επελέγη ως τρόπος διερεύνησης του αντιλαμβανόμενου επιπέδου του εκπαιδευτικού έργου από τους φοιτητές της ενότητας 51 του μεταπτυχιακού προγράμματος Διοίκησης Μονάδων Υγείας του ΕΑΠ.ΣΚΟΠΟΣ: Η διερεύνηση της αυτο-αξιολόγησης των μαθησιακών αποτελεσμάτων της ενότητας της ΔΜΥ51 του ΜΠΣ Διοίκηση Μονάδων Υγείας του ΕΑΠ και η συσχέτισή της με τα αποτελέσματα της τελικής εξέτασης.ΜΕΘΟΔΟΛΟΓΙΑ: Το δείγμα της μελέτης αποτέλεσαν 99 ΜΠΣ φοιτητές της ενότητας ΔΜΥ51 (ποσοστό απαντητικότητας: 24%) οι οποίοι εκλύθηκαν να συμπληρώσουν επώνυμο ηλεκτρονικό ερωτηματολόγιο, το οποίο είχε σταλεί στα προσωπικά τους εμαιλ το οποίο δημιουργήθηκε για το σκοπό της μελέτης. Ελήφθησαν όλα τα απαραίτητα μέτρα για να διασφαλιστεί η εμπιστευτικότητα και  μη αποκάλυψη της ταυτότητας των συμμετεχόντων. Το ερωτηματολόγιο διερευνούσε το κατά ποσό οι φοιτητές, μετά τη μελέτη και παρακολούθηση της ενότητας, ήταν σε θέση να δώσουν ορισμούς, να περιγράψουν και να καθορίσουν έννοιες που αποκτήθηκαν κατά τη διάρκεια της παρακολούθησης της ενότητας και να προσδιορίσουν τις διαφορές τους. Οι απαντήσεις δίνονταν σε 6βάθμη κλίμακα Likert, όπου το 1 αντιστοιχούσε στο “διαφωνώ απόλυτα” και το 6 στο “συμφωνώ απόλυτα”. Η ανάλυση των αποτελεσμάτων έγινε με τη χρήση του στατιστικού πακέτου SPSS 21.ΑΠΟΤΕΛΕΣΜΑΤΑ: Οι φοιτητές αξιολόγησαν σε 100 βαθμη κλίμακα ότι έχουν κατακτήσει κατά μέσο όρο 76,93% των γνώσεων που τους προσφέρθηκαν στην ενότητα. Οι φοιτητές σε ένα πλήθος 107 ερωτήσεων αξιολόγησαν σε ποσοστά άνω του 50% ότι συμφωνούν και συμφωνούν απόλυτα ότι μετά τη μελέτη και την παρακολούθηση της ενότητας έχουν κατακτήσει τις συγκεκριμένες γνώσεις που τους προσφέρθηκαν. Κάνοντας σύγκριση των αποτελεσμάτων της αυτοαξιολογησης και της τελικής τους βαθμολογίας στις εξετάσεις διαφαίνεται ότι οι φοιτητές που αυτοαξιολογησαν χαμηλά την κατάκτηση της γνώσης στην ενότητα έλαβαν και χαμηλή βαθμολογία, ενώ οι φοιτητές που αυτο-αξιολογήθηκαν υψηλά έλαβαν και υψηλή βαθμολογία στις τελικές εξετάσεις της ενότητας.ΣΥΜΠΕΡΑΣΜΑΤΑ: Η αυτο-αξιολόγηση είναι μια μέθοδος η οποία μπορεί να χρησιμοποιηθεί από τους φοιτητές για την αξιολόγηση των μαθησιακών αποτελεσμάτων της ενότητας καθώς και από τους καθηγητές για να συσχετίζουν τα αποτελέσματα της με αυτά της τελικής βαθμολόγησης των φοιτητών στις εξετάσεις και να το χρησιμοποιούν ως μέτρο διασφάλισης της ποιότητας του εκπαιδευτικού έργου που προσφέρεται στους φοιτητές της ενότητας κατά τη διάρκεια της ενότητας ΔΜΥ 51.
An Open Educational Resource Promoting Entrepreneurial Skills in Youth
Authors: Kokkinaki Angelika I , Ktoridou Despo , Ktoridou Despo
Published: January 2018

Στην σύγχρονη εποχή, για την αντιμετώπιση της χρηματοπιστωτικής και κοινωνικής κρίσης, προτάσσεται η έννοια της «επιχειρηματικότητα» και αυξάνεται η προσδοκία ότι μέσω αυτής σημαντικές βελτιώσεις μπορούν να επιτευχθούν. Αλλά πώς αναλύεται αυτή η ιδέα; Και το πιο σημαντικό, ενθαρρύνεται και αν ναι με ποιό τρόπο η επιχειρηματικότητα στην πρωτοβάθμια και δευτεροβάθμια εκπαίδευση; Η παρούσα εργασία εξετάζει αυτά τα ζητήματα και παρουσιάζει τη σχεδίαση ενός Ανοικτού Εκπαιδευτικού Πόρου για την προώθηση της επιχειρηματικότητας σε νέους στο ηλικιακό φάσμα 11-16 ετών. Η εργασία παρουσιάζει μια εκτεταμένη βιβλιογραφική ανασκόπηση σε τρεις κύριες κατευθύνσεις: 1) παρουσιάζει τα κύρια εννοιολογικά πλαίσια για την επιχειρηματικότητα, 2) διεξάγει συγκριτική ανάλυση των επιχειρηματικών εκπαιδευτικών προγραμμάτων παγκοσμίως και 3) συνάγει συμπεράσματα και συστάσεις για την εκπαιδευτική μεθοδολογία που πρέπει να ακολουθηθεί στον Ανοικτό Εκπαιδευτικό Πόρο. Η μεθοδολογική προσέγγιση περιγράφεται λεπτομερώς. Παρουσιάζονται επίσης προκαταρκτικά αποτελέσματα από την πιλοτική δοκιμή και ιδέες για περαιτέρω βελτιώσεις.
Εξ αποστάσεως επιμορφωτικό πρόγραμμα : «Η αξιοποίηση του web 2.0 στο σύγχρονο σχολείο – Από τη θεωρία στην πράξη με έμφαση στη συνεργασία, τη δημιουργικότητα και την κριτική σκέψη»: Αποτίμηση και προοπτικές
Authors: Αναστασιάδης Παναγιώτης Σπύρος , Κωτσίδης Κωνσταντίνος Μιχαήλ , Σπανουδάκη Αλεξία
Published: January 2018

Η ιδιαιτερότητα της νέας εποχής του διαδικτύου και της ψηφιακής πληροφορίας, ο απίστευτος ρυθμός των αλλαγών και η ταχύτατη απαξίωση των γνώσεων, διευρύνουν την αναγκαιότητα σχεδιασμού και υλοποίησης ευέλικτων συστημάτων επιμόρφωσης, με στόχο την απόκτηση νέων κοινωνικών δεξιοτήτων.  Το εργαστήριο Διά Βίου και Εξ Αποστάσεως Εκπαίδευσης του Παιδαγωγικού Τμήματος του Πανεπιστημίου Κρήτης, ανταποκρινόμενο στις σύγχρονες επιμορφωτικές  ανάγκες των εκπαιδευτικών, υλοποίησε από τον Δεκέμβριο του 2013 έως τον Ιούνιο του 2017, σε 8 ανεξάρτητους επιμορφωτικούς κύκλους (τμήματα επιμορφούμενων) ένα πρόγραμμα εξ αποστάσεως επιμόρφωσης με τη χρήση των ΤΠΕ με θέμα: «Η Αξιοποίηση του Web 2.0 στο Σύγχρονο Σχολείο –Από τη Θεωρία στην Πράξη με Έμφαση στη Συνεργασία, τη Δημιουργικότητα και την Κριτική Σκέψη». Σκοπός της παρούσας εργασίας είναι η συνολική αποτίμηση του συγκεκριμένου επιμορφωτικού προγράμματος.
Ο ρόλος της οργάνωση μελέτης στην εξ αποστάσεως εκπαίδευση
Authors: Σφακιωτάκη Κυριακή
Published: January 2018

Στην παρούσα εργασία γίνεται προσπάθεια να διαφανεί ο ρόλος της οργάνωσης μελέτης σε εξ αποστάσεως εκπαιδευτικά περιβάλλοντα, η σχέση της με την αυτονομία και αυτορρύθμιση ως δεξιότητες των εξ αποστάσεως φοιτητών, καθώς και η ανάγκη ύπαρξης κριτικής σκέψης ως προϋπόθεση για την οργάνωση της μελέτης. Αρχικά παρουσιάζονται οι δεξιότητες που πρέπει να διαθέτει ο εκπαιδευόμενος ως εργαλεία της μαθησιακής πορείας, οι οποίες αποτελούν ταυτόχρονα τα δομικά στοιχεία της κριτικής σκέψης. Στη συνέχεια παρουσιάζονται προτάσεις από εκπαιδευτικούς οργανισμούς και ιδρύματα συμβατικής και εξ αποστάσεως Ανωτάτης Εκπαίδευσης, σχετικά με την οργάνωση της μελέτης, όπως επίσης μέθοδοι και στρατηγικές της. Προκύπτει, η σπουδαιότητα της ύπαρξης οργάνωσης μελέτης ως βασικός πυλώνας στη διαδικασία της μάθησης, τόσο σε εξ αποστάσεως όσο και συμβατικά μαθησιακά περιβάλλοντα, ενώ από τη βιβλιογραφική ανασκόπηση προκύπτει πως πολλά Ανώτατα Ιδρύματα που προσφέρουν εξ αποστάσεως εκπαίδευση, δίνουν ιδιαίτερη βαρύτητα στην κριτική σκέψη, την αυτονομία και αυτορρύθμιση των εκπαιδευομένων σε σχέση με τα μαθησιακά τους αποτελέσματα και την επίτευξη των στόχων τους. Τέλος, παρουσιάζονται ενδεικτικά ψηφιακά εργαλεία και μέθοδοι οργάνωσης μελέτης.Σκοπός του άρθρου είναι να παρουσιάσει το ρόλο που διαδραματίζει η οργάνωση της μελέτης ως βασικός πυλώνας του τρόπου μάθησης των εκπαιδευομένων σε περιβάλλον εξ αποστάσεως εκπαίδευσης.
Ανάπτυξη και διερεύνηση ενός πλαισίου σύγκλισης μεταξύ των ιστορικών πολιτιστικών πόρων και του φυσικού κόσμου στο «Μινωικό Μονοπάτι» μέσω της Εκπαίδευσης για τη Βιώσιμη/Αειφόρο Ανάπτυξη
Authors: Μπουργουτζιάνης Μάριος , Μακράκης Βασίλης
Published: January 2018

Η Βιώσιμη Ανάπτυξη (ΒΑ) και η Εκπαίδευση για τη Βιώσιμη Ανάπτυξη (ΕΒΑ) βρίσκουν πεδίο εφαρμογής στο Βιώσιμο Τουρισμό (ΒΤ) ενώ παράλληλα, δίνεται έμφαση στην ηθική και την πράξη της ΕΒΑ, λόγω της σημαντικότητας της δικαιοσύνης στην αντιμετώπιση της κρίσης βιωσιμότητας, μέσω της εκπαίδευσης για την Αειφορική Δικαιοσύνη (AΔ). Βιώσιμες αναπτυξιακές εφαρμογές όπως ο ΒΤ κρίνονται απαραίτητες για την ανάδειξη, τη διατήρηση και την προώθηση της πολιτιστικής κληρονομιάς, όπου βασικό ρόλο θα έχει η εκπαίδευση και οι παιδαγωγικές της διαστάσεις με τη συμβολή των Τεχνολογιών Πληροφορίας και Επικοινωνιών (ΤΠΕ) για τη δημιουργία ενός μαθησιακού περιβάλλοντος Δια Βίου Μάθησης (ΔΒΜ).  H συγκεκριμένη μελέτη έχει σκοπό να γεφυρώσει το χάσμα μεταξύ των ιστορικών πολιτιστικών πόρων και του σήμερα και την υιοθέτηση στρατηγικών για τη διατήρηση του πολιτιστικού τοπίου μέσω της ΕΒΑ και της ολιστικής προσέγγισης των κοινωνικο-οικολογικών συστημάτων, με εργαλείο τις ΤΠΕ, προτείνοντας επιπλέον, μορφές ΒΤ ως εργαλείο ανάπτυξης και προστασίας. Πεδίο εφαρμογής και μελέτης αποτελεί το Μινωικό Μονοπάτι (ΜΜ) που συνδέει την αρχαία Λύττο με το Οροπέδιο Λασιθίου. Η μελέτη εστιάζει στην αφήγηση ιστοριών ως ερευνητικό εργαλείο και συγκεκριμένα στη συνέντευξη αφήγηση ζωής (life-story interview), όπου με επαγωγική προσέγγιση αναδεικνύονται θεματικές και έννοιες που συνδέονται με τη ΒΑ.
Ενσωμάτωση της Αειφορικής Δικαιοσύνης στα Αναλυτικά Προγράμματα των Οικονομικών Μαθημάτων της Δευτεροβάθμιας Εκπαίδευσης με την υποστήριξη των Τ.Π.Ε.
Authors: Vouzaxakis Georgios , Makrakis Vassilios
Published: January 2018

Η παρούσα εργασία περιγράφει τις διαδικασίες μιας διδακτορικής έρευνας που επιδιώκει να εντοπίσει τις συνδέσεις και τις αντιφάσεις των Αναλυτικών Προγραμμάτων των οικονομικών μαθημάτων της Δευτεροβάθμιας Εκπαίδευσης με την έννοια της Εκπαίδευσης για την Αειφορική Δικαιοσύνη (ΕΑΔ) βασισμένη σε μια διαδικασία αποδόμησης και αναδόμησης. Για την προσέγγιση του παραπάνω σκοπού και την ενσωμάτωση της Αειφορικής Δικαιοσύνης στα Αναλυτικά Προγράμματα η έρευνα υιοθέτησε τη μεθοδολογική προσέγγιση DeCoRe plus. Εννέα εκπαιδευτικοί οικονομολόγοι, μέλη μιας διαδικτυακής κοινότητας πρακτικής, συμμετείχαν σε μια έρευνα δράσης και εφάρμοσαν το αναδομημένο Αναλυτικό Πρόγραμμα στα σχολεία τους. Τα αποτελέσματα δείχνουν ότι το αναδομημένο Αναλυτικό Πρόγραμμα μπορεί να υποστηρίξει τους εκπαιδευτικούς: 1) στην κατανόηση της διδασκαλίας ως ηθικής και πολιτικής πράξης και στην κατανόησή τους ως ενεργούς κατασκευαστές νοήματος, γνώσης και Αναλυτικού Προγράμματος και 2) στην ανάπτυξη γραμματισμού στην Αειφορική Δικαιοσύνη.
Εξοικείωση εν ενεργεία εκπαιδευτικών με τις έννοιες της Ανοικτής Εκπαίδευσης και τη χρήση Ανοικτών λογισμικών
Authors: Ζερβού Κυριακή Κωνσταντίνος , Σοφός Αλιβίζος Σπυρίδων
Published: January 2018

Ο χώρος της εκπαίδευσης τα τελευταία χρόνια ακολουθεί τις σύγχρονες τάσεις της εποχής και ενσωματώνει τη χρήση νέων τεχνολογιών στη διδασκαλία και τη μάθηση. Οι εκπαιδευτικοί στην προσπάθειά τους να βελτιώσουν τις διδακτικές πρακτικές που ακολουθούν, χρησιμοποιούν όλο και περισσότερο το διαδίκτυο σαν εργαλείο συλλογής και δημιουργίας εκπαιδευτικού υλικού. Αυτό με το οποίο ενδεχομένως δεν είναι εξοικειωμένοι είναι η έννοια της ανοικτότητας στην εκπαίδευση και η χρήση των ανοικτών εκπαιδευτικών λογισμικών. Σκοπός της παρούσας έρευνας ήταν η διερεύνηση των γνώσεων των εν ενεργεία εκπαιδευτικών ως προς την ανοικτή εκπαίδευση και τη χρήση των εργαλείων που προσφέρονται για την εξυπηρέτηση της έννοιας της ανοικτότητας. Επιλέχθηκε η επισκοπική έρευνα και το βασικό εργαλείο συλλογής δεδομένων ήταν το γραπτό ανώνυμο ερωτηματολόγιο.
Animation και Κινέζικη γλώσσα. Ένας ψυχαγωγικός τρόπος μάθησης των κινεζικών
Authors: Τριβέλλα Λαμπρινή Γεώργιος
Published: January 2018

Στην σύγχρονη εποχή των εικόνων και της πολιτισμικής και οικονομικής κρίσης, παρατηρείται μία γενικότερη τάση  ενδιαφέροντος  των κινέζικων  επιχειρήσεων και εμπόρων  να εισχωρήσουν στην αγορά της Δύσης και ιδίως  στην ελληνική αγορά.  Αυτή η κατάσταση  ωθεί τους Έλληνες   να μάθουν την κινέζικη γλώσσα ως πρόσθετο ανταγωνιστικό και συγκριτικό πλεονέκτημα στην αγορά εργασίας. Για αυτό το λόγο ορισμένοι γονείς παροτρύνουν τα παιδιά τους να μάθουν τη κινεζική γλώσσα.  Όμως, η μάθηση της κινέζικης γλώσσας,  αποτελεί πρόκληση και ενέχει δυσκολίες απομνημόνευσης, καθώς δεν έχει ρίζες στην Λατινική αλφαβήτα και είναι δύσκολη η απομνημόνευση. Επίσης, η περιορισμένη βιβλιογραφία για τη μάθηση της κινεζικής σε σχέση με τη βιβλιογραφία για τη μάθηση των άλλων λατινογενών ξένων γλωσσών είναι ένα επιπρόσθετο εμπόδιο για την αποθάρρυνση των ατόμων που θέλουν να μάθουν τα κινεζικά και ιδίως των παιδιών.Σε αυτό το πλαίσιο, η συγκεκριμένη εργασία παρουσιάζει τη δημιουργία συμπληρωματικού εκπαιδευτικού υλικού με τη  μέθοδο animation, η οποία  διευκολύνει τη μάθηση των κινεζικών με πιο διασκεδαστικό τρόπο.Πρωτίστως,  μελετάται  η κινεζική γλώσσα, με τις ιδιαιτερότητές της, δευτερευόντως,  εξετάζεται η μέθοδος animation ως εργαλείο διευκόλυνσης της μάθησης των κινεζικών και αναφέρεται η σχέση της με τις θεωρίες μάθησης και τα μοντέλα επικοινωνίας και στο τέλος αναλύεται η διαδικασία δημιουργίας συμπληρωματικού υλικού για αυτό το σκοπό με βάση τις παραπάνω θεωρίες και μοντέλα για τη μάθηση των 10 πρώτων αριθμών σε κινεζικούς χαρακτήρες και  πινγιν (ανάγνωση και προφορά).
Foot and mouth disease and F.M.D. outbreak in Evros Prefecture in 2000
Authors: DADOUSIS (Κ. ΔΑΔΟΥΣΗΣ) K.
Published: February 2018

Foot and mouth disease (FMD) is an extremely, highly contagious, acute disease of all cloven-footed animal species. From 1994 to 2000 three FMD outbreaks occurred in Evros Prefecture and caused serious economical losses to the livestock of Evros. Particularly, in 1994 22 catde and 375 small ruminants were destroyed. In 1996, 6.250 catde, 24.261 small ruminants and 647 pigs were destroyed. Finally, in 2000, 5.383 catde, 4.405 small ruminants and 359 pigs were destroyed. All outbreaks, which occurred in Evros in 1994, in 1996 and 2000, were controlled by stamping-out of infected herds and flocks and pre-emptive culling on neighbouring and contact farms. FMD virus type Ο was isolated in 1994 and in 1996 and virus type ASIAl5 in 2000. In 2000 outbreak virus predominantly affected the catde population. All infected cattle showed clinical signs and high susceptibility in this strain of type ASIAj. Sheep, goats and pigs showed registans against this type ASIAj virus and clinical signs were found in only two flocks of sheep and in one of goats and pigs. In 2000, occurred the first and unique case of ASIAj in pings. Control measures lasted 5 months. In this review, all the symptomatology of FMD and the control measures, based on the experience of all these years, are given. Also, statistics and photo images are included.
Electroretinography in small animal practice
Authors: LIAPIS (Ι. Κ. ΛΙΑΠΗΣ) I. K.
Published: February 2018

During the last years, clinical electrophysiology has considerably improved, allowing the evaluation of the retina and visual pathways. In small animal practice, electroretinography is more useful than other diagnostic techniques for the assessment of retinal function, because of the fact that this method doesn't require patient's cooperation. Electroretinography (ERG) is an electrophysiological technique, which measures the retinal action potentials in response to light stimulation. Flash ERG evaluates the function of outer retina and is performed by the using of flashlight units that uniformly stimulate the retina. The evaluation of ERG requires the well understanding of the morphology as well as the physiologic function of the retina. Furthermore, a number of factors, which can influence the quality of the ERG, are totally controlled during the procedure. Because of the fact that electroretinographic values vary, according to many factors and different diagnostic protocols, comparison of results, obtained from different laboratories, would be difficult. Therefore, each veterinary ERG laboratory obtains its own normal values. ERG is indicated, when retinal disease is suspected. ERG can also help to identify the cause of blindness. In small animal practice, the majority of ERGs are performed on candidates for cataract surgery. Other ERG indications include the early diagnosis of central or generalized progressive retinal atrophy (PRA), the differential diagnosis between the sudden acquired retinal degeneration (SARD) and optic neuritis, the glaucoma and many cases of retinal detachments. Furthermore, ERG is used to evaluate the progression of many retinal disorders.
Pathological findings of severe pancreatolithiasis in a cow
Authors: NOURANI H. , JAFARI DEHKORDI A.
Published: February 2018

The aim of this study was to describe macroscopic and microscopic characteristics of pancreatolithiasis in a cow. On post mortem examination, severe pancreatolithiasis or a large numbers of white stones with rough surfaces and the ectasis of pancreatic ducts were observed in a female dead cow. Histopathological examination of the affected pancreas revealed focal dilation of exocrine pancreatic acini, atrophy of the acini epithelial cells, infiltrations of lipocytes, mild cystic dilatation of the glands, squamous metaplasia and infiltration of chronic inflammatory cells in the pancreatic ducts wall. The histopathological results of this study showed that pancreatolithiasis can cause microscopic changes in the affected pancreas that some of these lesions have not previously been reported in pancreatolithiasis. Further studies are needed to find out the effects of these microscopic changes on the gland functions in cow.